**ТЕХНИЧЕСКА СПЕЦИФИКАЦИЯ**

Към поръчка с предмет:

УПРАЖНЯВАНЕ НА СТРОИТЕЛЕН НАДЗОР ПО ВРЕМЕ НА СМР ПО ПРОЕКТ „РЕХАБИЛИТАЦИЯ НА СЪЩЕСТВУВАЩИ ОБЩИНСКИ ПЪТИЩА И СЪОРЪЖЕНИЯ И ПРИНАДЛЕЖНОСТИТЕ КЪМ ТЯХ НА ТЕРИТОРИЯТА НА ОБЩИНА САДОВО“ във връзка със сключен договор №16/07/02/0/00388 от 13.04.2018 г.“

**I. Цел на настоящата обществена поръчка**

**1. Обща цел на поръчката**

Общата цел на настоящата обществена поръчка е определянето на изпълнител, съгласно ЗУТ, който да упражнява Строителен надзор, контрол на строително - монтажни работи и изготви технически паспорт на общински пътища на община Садово.

Изпълнението на предмета на поръчката, включва три подобекта:

Рехабилитация на съществуващ общински път PDV 1190 „Катуница – Болярци – граница Община Садово - Асеновгрaд“: участък 1 от км 0+000 до км 0+215

Рехабилитация на съществуващ общински път PDV 1190 „Катуница – Болярци – граница община Садово - Асеновград“, участък 2 от км 0+635 до км 3+415

Рехабилитация на съществуващ общински път PDV 1190 „Катуница – Болярци – граница община Садово - Асеновград“, участък 3 от км 3+975 до км 9+475.

**2. Срок за изпълнение на поръчката**

* **Срокът** за изпълнение на поръчката е изцяло съобразен с продължителността на строително – монтажните работи по проекта. Срокът за изпълнение на работата по настоящата поръчка, започва да тече от съставянето на Протокол /Приложение №2а/ за откриване на строителната площадка и определяне на строителна линия и ниво на строежа и приключва с издаването на Удостоверение за въвеждане на строежа в експлоатация и изготвен Технически паспорт за обекта.
* Изпълнителят ще упражнява функциите на строителен надзор в периода от сключване на договора за упражняване на строителен надзор, до окончателното отчитане и приключване на договор №16/07/02/0/00388 от 13.04.2018 г. между Община Садово и Държавен Фонд „Земеделие“, но не по-късно от 36 месеца от сключване на договора между ДФ „Земеделие“ и Община Садово

**Отговорността по договора за строителен надзор е със срокове не по - кратки от гаранционните срокове в строителството.**

**ІІ. Изпълнителят, осъществяващ строителния надзор, е длъжен:**

Изпълняване на функциите на координатор безопасност и здраве, изготвяне на технически паспорт и окончателен доклад.

В изпълнение на своите задължения Изпълнителят упражнява строителния надзор върху строежите чрез екип от правоспособни физически лица с доказан професионален опит и технически компетентности, необходими за упражняване на строителен надзор. Екипът трябва да отговаря на изискванията на чл. 166, ал. 2 от ЗУТ.

**Изпълнителят следва изискванията на чл. 168 от ЗУТ, чийто обхват е, както следва:**

- отговорност за законосъобразно започване на строежа;

- отговорност за пълнотата и правилното съставяне на актовете и протоколите по време на строителството;

- отговорност за изпълнението на строежите, съобразно одобрените инвестиционни проекти и изискванията по чл. 169, ал. 1 и 3 от ЗУТ;

- отговорност за спазване на изискванията за здравословно и безопасни условия за труд в строителството; в тази връзка – определяне на правоспособно физическо лице от състава си за координатор по безопасност и здраве (КБЗ) за етапа на изпълнение на строежа, съгласно чл. 5, ал. 1, точка 2 от НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

- КБЗ да изпълнява лично всички функции предвидени в НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

- отговорност за недопускане на увреждане на трети лица и имоти вследствие на строителството;

- отговорност за подписване на всички актове и протоколи по време на строителството, необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството, за актове и протоколите, съставени по време на строителството;

- отговорност за уведомление при нарушаване на техническите правила и нормативи на регионалната дирекция за национален строителен надзор в 3-дневен срок от установяване на нарушението;

- отговорност да изготвя окончателен доклад до възложителя, след приключване на строително - монтажните работи;

- отговорност за щети, които са нанесени на възложителя и на другите участници във строителството и солидарна отговорност за щети, причинени от неспазване на техническите правила и нормативи и одобрените проекти.

**Освен това, Изпълнителят е длъжен:**

1. Да следи за хода на изпълнение на СМР, съгласно графика на Строителя, да оценява забавата и да определя какви мерки трябва да се вземат в това отношение. Съгласувано с ВЪЗЛОЖИТЕЛЯ да нарежда извършването на изменения в графика или да взема решения по такива изменения, предлагани от Изпълнителя.

2. Извършва необходимите проверки по чл. 169б, ал. 1 от ЗУТ на влаганите на съответния строеж строителни продукти, за да се осигури спазването на изискването на чл. 169а, ал. 1 от ЗУТ, вкл. извършва проверки за съответствие на техническите показатели на доставените и вложени строителни продукти с данните в представените от Строителя сертификати и протоколи от контролните изпитания и съответствието им с нормите на безопасност със заложените в инвестиционния проект технически показатели.

3. Контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на проекта се удостоверяват от Строителя с акт. След извършените проверки на място и установени съответствие, подписва акта.

4. Да изисква провеждането само в негово присъствие и да контролира правилността, пълнотата и законосъобразността на всички функционални проби, пускови изпитания и пробна експлоатация, доказващи годността на строежа за въвеждане в експлоатация.

5. Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа.

6. Да контролира правилното водене на заповедната книга на строежа.

7. Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

8. Да дава указания и да взема решения по въпроси, които не водят до изменение на проекта и са в обхвата на отговорностите на Строителния надзор.

9. Да контролира отстраняването на дефектите посочени от него или други контролни органи. При ненамеса на Строителя за отстраняването им да информира писмено ВЪЗЛОЖИТЕЛЯ и Дирекцията за национален строителен контрол.

10. При нарушаване на строителните правила и норми да уведоми Дирекцията за национален строителен контрол.

11. Да спре работите по строежа до отстраняване на констатираните пропуски и нарушения. Разходите по отстраняването им са за сметка на ВЪЗЛОЖИТЕЛЯ, респективно изпълнителя на СМР.

12. Да участва в комисии за провеждане на единични, 72-часови проби и комплексни изпитания съгласно изискванията на Наредба № 3 от 31 юли 2003 г. за съставяне на актове и протоколи по време на строителството.

13. Изготвя технически паспорт за обекта по реда на Наредба №5 от 2006 г. за техническите паспорти на строежите в необходимия обхват и съдържание. преди въвеждането му в експлоатация.

14. Изготвя окончателен доклад до Възложителя, съгласно изискванията на ЗУТ, след приключване на СМР. При изпълнение на задълженията по настоящата обществена поръчка, Изпълнителят следва да представи на Възложителя окончателен доклад по смисъла на чл. 168, ал. 6 от ЗУТ за въвеждане на съответния строеж в експлоатация.

15. Да изпълнява и други задължения, неупоменати изрично по-горе, но предвидени в българското законодателство и/или изискванията на програмата.

При изпълнение на задълженията си по настоящата обществена поръчка, изпълнителят следва да спазва изискванията на:

* Закон за обществените поръчки и подзаконовите нормативни актове по неговото прилагане;
* Закон за устройство на територията и актовете по прилагането му;
* Наредба № 5 от 2006 г. за техническите паспорти на строежите.
* Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България (Обн., ДВ., бр. 14 от 20 февруари 2015 г.) в сила от 01.05.2015 г.

Всяка друга относима нормативна уредба по изпълнение на дейностите, предмет на настоящата поръчка.

**Забележка**: ИЗПЪЛНИТЕЛЯТ следва да съгласува с ВЪЗЛОЖИТЕЛЯ всяко свое решение и/или предписание и/или съгласие за извършване на работи, водещи до промяна в количествено-стойностните сметки за осъществяваните СМР.

**V. Представяне на документи от Възложителя:**

Възложителя се задължава да представи документи за собственост, инвестиционни проекти по всички части, взаимно съгласувани с всички специалисти. Разрешения за строеж и други документи, необходими за започване на строителството.

Възложителят се задължава да не допуска изменение на инвестиционните проекти по времена строителство, с изключение на описаните случаи в чл. 154 от ЗУТ.

**VI. Резултати, които трябва да бъдат постигнати от изпълнителя на обществената поръчка:**

* Осъществен независим строителен надзор по време на строителство съгласно ЗУТ и други подзаконови нормативни документи, във връзка с изпълнението на проекта на общината, финансиран „Програма за развитие на селските райони за периода 2014-2020 г.“
* Съставени технически паспорти на обектите, за които е упражнил строителен надзор по време на строителството.
* Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за обектите, за които изпълнителят е упражнил строителен надзор по време на строителството.
  + Издадено разрешение за ползване.

**VІI. Приемане на изпълнените работи от Възложителя**

Изпълнителят предава на Възложителя изготвените окончателни доклади и технически паспорти за цялостното изпълнение на предмета на договора и за двата обекта, чрез приемо - предавателен протокол.

**Изпълнителят изготвя горепосочените доклади на български език в 5 (пет) екземпляра на хартиен носител, както и 5 (пет) на електронен носител (CD).**

**Важно!!! Всички строителни материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.**

**В изпълнение на разпоредбата на чл. 48 ал.2 от ЗОП и т.2.3.3 от Указанията за предварителни проверки и последващ контрол на ДФЗ, да се счита добавено "или еквивалент/но/ни" навсякъде, където в документацията и проектите по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.**

**Ако някъде в проекта или документацията за участие има посочен: конкретен модел, търговска марка, тип, патент, произход, производство или др., възложителя на основание чл. чл.50 ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации и/или проектите.**